Oficialusis leidinys L 196 , 25/07/2002 p. 0045 - 0057



Komisijos sprendimas 2002 m. liepos 19 d. nustatantis kiaulių spermos importo reikalavimus (pranešta dokumentu Nr. C(2002) 2676) (tekstas svarbus EEE) (2002/613/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/429/EEB, nustatančią gyvūnų sveikatos reikalavimus, taikytinus Bendrijos vidaus prekyboje kiaulių sperma ir importuojant ją į Bendriją [1], su pakeitimais, padarytais Komisijos sprendimu 2000/39/EB [2], ypač į jos 7 straipsnio 1 dalį, 9 straipsnio 2 ir 3 dalį ir 10 straipsnio 2 dalį, kadangi: (1) Komisijos sprendime 93/160/EEB [3] su paskutiniais pakeitimais, padarytais Sprendimu 1999/150/EB [4], yra nustatytas trečiųjų šalių, iš kurių gali būti importuojama kiaulių sperma, sąrašas. (2) Komisijos sprendime 93/199/EEB [5] su paskutiniais pakeitimais, padarytais Sprendimu 94/667/EB [6], yra nustatyti gyvūnų sveikatos reikalavimai ir veterinarinis sertifikavimas iš trečiųjų šalių importuojant kiaulių spermą. (3) Komisijos sprendime 95/94/EB [7] su paskutiniais pakeitimais, padarytais Sprendimu 2001/727/EB [8], yra nustatytas oficialiai patvirtintų spermos surinkimo centrų, iš kurių leidžiama eksportuoti spermą į Bendriją, sąrašas. (4) Po Komisijos darbo vizitų į Kiprą, atsižvelgiant į šios šalies pasiekimus gyvūnų sveikatos srityje, ji taip pat turėtų būti įrašoma į trečiųjų šalių, iš kurių Sprendimu 93/160/EEB leidžiama importuoti, sąrašą. (5) Kipro, Šveicarijos, Kanados ir Vengrijos kompetentingos veterinarijos tarnybos pateikė prašymus įtraukti į Komisijos sprendimu 95/94/EB nustatytą sąrašą jų teritorijose patvirtintus centrus, kad šie galėtų eksportuoti į Bendriją kiaulių spermą. (6) Minėtų šalių veterinarijos tarnybos pateikė Komisijai garantijas dėl Direktyvos 90/429/EEB 8 straipsnyje nurodytų reikalavimų laikymosi, ir jų surinkimo centrai buvo oficialiai patvirtinti galinčiais eksportuoti į Bendriją. (7) Atsižvelgiant į kiekvienos trečiosios šalies gyvūnų sveikatos padėtį ir Direktyvos 90/429/EEB pakeitimus, būtina suderinti Komisijos sprendime 93/199/EEB numatytą veterinarijos sertifikato pavyzdį. (8) Būtų patogiau visą su kiaulių spermos importavimu susijusią informaciją (patvirtintų trečiųjų šalių sąrašą, importuojant taikytinus gyvūnų sveikatos reikalavimus ir tose trečiosiose šalyse patvirtintų spermos surinkimo centrų sąrašą) sujungti į vieną dokumentą ir atitinkamai panaikinti Sprendimus 93/160/EEB, 93/199/EEB bei 95/94/EB. (9) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ 1 straipsnis 1. Valstybės narės leidžia importuoti iš I priede išvardytų trečiųjų šalių kiaulių spermą, atitinkančią III priede pateikto pavyzdžio veterinarijos sertifikato nustatytus reikalavimus, surinktą V priede pateiktame sąraše nurodytuose patvirtintuose spermos surinkimo centruose. 2. Valstybės narės leidžia importuoti iš II priede išvardytų trečiųjų šalių kiaulių spermą, atitinkančią IV priede pateikto pavyzdžio veterinarijos sertifikato nustatytus reikalavimus, surinktą V priede pateiktame sąraše nurodytuose patvirtintuose spermos surinkimo centruose. 2 straipsnis Valstybės narės gali neįsileisti į savo teritoriją arba jos dalį spermos iš surinkimo centrų, į kuriuos priimami nuo Aujeskio ligos vakcinuoti kuiliai, jei, remiantis Tarybos direktyvos 64/432/EEB [9] 10 straipsnio nuostatomis, ji buvo pripažinta neapimta Aujeskio ligos. 3 straipsnis Sprendimai 93/160/EEB, 93/199/EEB ir 95/94/EB panaikinami. 4 straipsnis Sertifikuotos pagal anksčiau galiojusio pavyzdžio sertifikatą ir nuostatas spermos importas leistinas ne ilgiau kaip tris mėnesius nuo šio sprendimo įsigaliojimo. 5 straipsnis Šis sprendimas įsigalioja dvidešimtą dieną po jo paskelbimo Europos Bendrijų oficialiajame leidinyje. 6 straipsnis Šis sprendimas skirtas valstybėms narėms. Priimta Briuselyje, 2002 m. liepos 19 d. Komisijos vardu David Byrne Komisijos narys [1] OL L 224, 1990 8 18, p. 62. [2] OL L 13, 2000 1 19, p. 21. [3] OL L 67, 1993 3 19, p. 27. [4] OL L 49, 1999 2 25, p. 40. [5] OL L 86, 1993 4 6, p. 43. [6] OL L 260, 1994 10 8, p. 32. [7] OL L 73, 1995 4 1, p. 87. [8] OL L 273, 2001 10 16, p. 23. [9] OL L 121, 1964 7 29, p. 1977/64. -------------------------------------------------- I PRIEDAS Kanada Naujoji Zelandija Jungtinės Amerikos Valstijos -------------------------------------------------- II PRIEDAS Šveicarija Vengrija Kipras -------------------------------------------------- III PRIEDAS (Kanada, Naujoji Zelandija, Jungtinės Amerikos Valstijos) +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- IV PRIEDAS (Šveicarija, Vengrija, Kipras) +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- V PRIEDAS ISO | Patvirtinimo numeris | Patvirtinto centro pavadinimas ir adresas | KANADA CA | 4-AI-02 | Centre d’insémination porcine du Québec (CIPQ) 1486 rang Saint-André,,SaintLambert,, Québec | CA | 4-AI-05 | Centre d’insémination génétiporc 77 rang des Bois-Francs sud Sainte-Christine-de-Port-neuf,, Québec | CA | 4-AI-24 | Centre d’insémination C-Prim 2, chemin Saint-Gabriel Saint-Gabriel de Brandon,, Québec | CA | 5-AI-01 | Ontario Swine Improvement Inc P.O. Box 400 Innerkip,, Ontario | CA | 6-AI-70 | Costwold Western Kanada Ltd 17 Speers Road Winnipeg,, Manitoba Location SW 27-18-2 EPM | CA | 7-AI-100 | Aurora GTC Box 177 Kipling,, Saskatchewan Location SW 15-10-6 W2 | ŠVEICARIJA CH | CH-AI-35 | Suissem Schweiz. Schweinesperma AG Schaubern 6213 Knutwil | CH | CH-AI-10S | SUISAG KB-Station Eggetsbühl CH-9545 Wängi | KIPRAS CY | AISW-22801/CY001 | Dalland Animalia Ltd Marki-Nicosia P.O. Box 25384 1309 Nicosia | VENGRIJA HU | H 05 | OMTV RT Magyarkeresztúri.Al-Állomás 9346 Magyarkeresztúr Kossuth L.u.63 | HU | H 06 | OMTV RT. Szekszárd Al-Állomás 7101 Szekszárd Móricz Zsigmond u. | HU | HU 0085 | HAGE Hajdúsági Agráripari Rt. Mesterséges Termékenyítő Állomása 4181 Nádudvar Horvát tanya | JUNGTINĖS AMERIKOS VALSTIJOS US | 94OK001 | Pig ImprovementCompany — Oklahoma Boar Stud Rt. 1, 121 N Main St. Hennessey,, OK | US | 95IA001 | Swine Genetics International, Ltd 30805 595th Avenue Cambridge,, IA | US | 95IL001 | United Swine Genetics RR # 2 Roanoke,, IL | US | 96AI002 | International Boar Semen 30355 260th St. Eldora IA 50627 | US | 96WI001 | Pig ImprovementCompany — Wisconsin Aid Stud Route # 2 Spring Green,, WI | US | 97KY001 | PIC Kentucky Gene Transfer center 3003 Pleasant Ridge Road Adolphus,, KY | --------------------------------------------------